Diari Oficial de la Generalitat Valenciana


Sumari del DOGV 3633, del 25-11-1999 (1999/9692)

ORDRE de 13 d'octubre de 1999, de la Conselleria de Cultura, Educació i Ciència, per la qual es disposa el funcionament de l'Instituto de Educación Secundaria número 4 d'Elda.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   3633

Data del DOGV
:   25-11-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/9692


Data del document
:   13-11-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Elda
    * ensenyament públic
    * centre d'ensenyament
    * ensenyament secundari

ORDRE de 13 d'octubre de 1999, de la Conselleria de Cultura, Educació i Ciència, per la qual es disposa el funcionament de l'Instituto de Educación Secundaria número 4 d'Elda. [1999/S9692]
  
El Decret 144/1999, de 17 de setembre, del Govern Valencià, publicat en el Diari Oficial de la Generalitat Valenciana de 28 de setembre, pel qual es crea l'Instituto de Educación Secundaria número 4 d'Elda, va autoritzar la Conselleria de Cultura, Educació i Ciència per a dictar les disposicions necessàries per al seu compliment i desenrotllament, per la qual cosa és procedent ordenar l'inici de les activitats del centre de nova creació, i adoptar les mesures necessàries perquè puga desenrotllar la seua activitat acadèmica.
  
En virtut d'això i fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
L'Instituto de Educación Secundaria número 4 d'Elda, codi O3014812, iniciarà les seues activitats en el curs acadèmic 1999/2000. En el citat curs escolar, admetrà matrícula d'Educació Secundària Obligatòria.
  
Segon
  
El director territorial de Cultura i Educació d'Alacant procedirà al nomenament de l'equip directiu del centre, conformement al que s'establix en l'article 14.3 del Reglament Orgànic i Funcional dels Instituts d'Educació Secundària aprovat pel Decret 243/1997, de 2 de setembre, del Govern Valencià (DOGV de 8 de setembre).
  
Tercer
  
La Direcció General de Centres Docents determinarà i gestionarà els fons necessaris per a la posada en funcionament i manteniment del centre; així mateix, dotarà el centre de l'equipament i material didàctic necessaris. A estos efectes, la Direcció Territorial de Cultura i Educació d'Alacant, efectuarà l'oportuna i raonada proposta.
  
Disposició addicional
  
Allò que s'establix en esta disposició s'inscriurà en el Registre de Centres Docents de la Comunitat Valenciana.
  
Disposicions finals
  
Primera
  
S'autoritza els distints òrgans directius d'esta conselleria perquè, en l'àmbit de les seues respectives competències, adopten les mesures necessàries per a l'aplicació i desenrotllament d'allò disposat en esta ordre.
  
Segona
  
Esta ordre entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes acadèmics s'entenen referits a l'1 de juliol de 1999.
  
València, 13 d'octubre de 1999
  
El conseller de Cultura, Educació i Ciència
  
MANUEL TARANCÓN FANDOS